b'\n_START_ARTICLE_\nJohn Kinsella (s\xc3\xa4velt\xc3\xa4j\xc3\xa4)\n_START_PARAGRAPH_\nJohn Kinsella (s. 1932 Dublin) on irlantilainen s\xc3\xa4velt\xc3\xa4j\xc3\xa4. H\xc3\xa4n toimi vuoteen 1988 saakka Raidi\xc3\xb3 Teilif\xc3\xads \xc3\x89ireannin musiikkijohtajana. H\xc3\xa4n on Aosd\xc3\xa1nan j\xc3\xa4sen ja on voittanut Marten Toonder -palkinnon. H\xc3\xa4nen tuotantoonsa kuuluu muun muassa yhdeks\xc3\xa4n sinfoniaa, konserttoja, jousikvartettoja ja soolosoitins\xc3\xa4vellyksi\xc3\xa4. Kinsellan teosten levytyksi\xc3\xa4 ovat julkaisseet Chandos ja Naxos._NEWLINE_Kinsella on saanut tilauksia eri tahoilta, muun muassa Irlannin hallitukselta. 1970-luvulle saakka h\xc3\xa4nen s\xc3\xa4vellystyyli\xc3\xa4\xc3\xa4n hallitsivat h\xc3\xa4nen hy\xc3\xb6dynt\xc3\xa4m\xc3\xa4ns\xc3\xa4 sarjalliset tekniikat. H\xc3\xa4nen my\xc3\xb6hemm\xc3\xa4t teoksensa ovat vapaampia ja selke\xc3\xa4mmin ekspressiivisi\xc3\xa4.'